Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 
Paragraph Index: 804

10. Cikkben rögzített, a diszkriminációt tilalmazó elveknek. Legitim politikai célkitűzések indokolhatják a külföldi befektetők vagy az általuk eszközölt befektetések eltérő elbánásban való részesítését annak érdekében, hogy tükrözzék a releváns körülmények különbözőségét ezen befektetők és befektetéseik és a hazai partnerek között. Például, az ország pénzügyi rendszere integritásának biztosítására irányuló célkitűzés indokolt prudenciális intézkedéseket igazolhat a külföldi befektetők vagy befektetések tekintetében, míg ezek az intézkedések esetleg szükségtelenek lennének annak biztosításához, hogy ugyanezek a célkitűzések megvalósuljanak, ami a hazai befektetőket vagy befektetéseket illeti. Így a külföldi befektetők vagy befektetések nem lennének „hasonló körülmények között”, összevetve a hazai befektetőkkel vagy befektetésekkel, ekképpen — bár az intézkedés eltérő elbánást nyújt — mégsem ellentétes a 10. Cikkel. A második tényező az, hogy az intézkedést milyen mértékben motiválja az a tény, hogy az adott befektető vagy befektetés külföldi tulajdonjog alanya vagy külföldi ellenőrzés alá tartozik. Az olyan intézkedés, amely a befektetőket specifikusan azok külföldi mivolta miatt célozza a megelőző bekezdésnek megfelelő elégséges ellensúlyozó politikai indokok nélkül, ellentétes a 10. Cikk elveivel. A külföldi befektető vagy befektetés „hasonló körülmények között” lenne, összevetve a hazai befektetőkkel és befektetéseikkel, és az intézkedés mégis ellentétes lenne a

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes